Bluvosta papago

Bluvosta papago (Psittinus cyanurus) estas papago trovebla en la plej suda pinto de Birmo, duoninsula Tajlando, Malajzio, Borneo, Sumatro kaj najbaraj insuloj. Ĝi estas malgranda papago (18 cm) kaj estas ĉefe verda kun helruĝaj subflugilaj kovriloj, ruĝeca ŝultrareo, kaj flavecaj randoj sur la flugilaj kovriloj. Ĝi estas sekse dimorfa. La ino havas grizbrunan kapon. La masklo havas nigran mantelon (supran dorson), ruĝan supran mandiblon, kaj bluajn kapon kaj pugon.

Ĝi estis iam konsiderita nura membro de la genro Psittinus, sed BirdLife International agnoskis la subspecion abbottii kiel aparta specio, nome Simeulua papago, kaj la IOC poste sekvis, subtenante ĝi kiel aparta specio. Birdlife datazone species factsheet Simeulue parrot

Estas du subspecioj:
 P. c. cyanurus: Malajzia duoninsulo, Sumatro kaj Borneo.
 P. c. pontius: Mentavajaj Insuloj suden el Siberut. Pli granda ol la nomiga subspecio.

Ĝi troviĝas en malaltaj arbaroj, ĝenerale sub 700 m, en densaj arbaroj, malfermaj arbaroj, fruktoĝardenoj kaj plantejoj, mangrovejoj, densaj veprejoj kaj kokosarbaretoj. Ĝi troviĝas en grupoj de ĝis 20 birdoj. Ili manĝas semojn, fruktojn kaj florojn.

Referencoj




 Eksteraj ligiloj 

Kategorio:Papagoj
Kategorio:Birdoj de Azio